粒子物理學（Particle physics）研究組成物質嘅基本粒子（Elementary particle）、佢哋嘅結構、同埋佢哋彼此之間嘅交互作用同關係。除咗咁，粒子物理學家重會搞設計同埋發展一啲做研究需要嘅高能量加速器、探測器、同埋電腦程式。因為基本粒子有好多都唔會喺自然條件之下存在、存在嘅生命周期極之短、或者係冇辦法單獨咁出現，物理學家要研究佢哋就要用極高能量嘅粒子加速器（Particle accelerator）嚟去撞呢啲基本粒子出嚟，所以粒子物理學有時又會畀人嗌做高能物理學（High energy physics）。